NORAKSTS

|  |  |
| --- | --- |
| 25.05.2017. | Nr.6/5 |

**PROJEKTA „NOZĪMĪGA KULTŪRVĒSTURISKĀ MANTOJUMA SAGLABĀŠANA UN ATTĪSTĪBA KULTŪRAS TŪRISMA PIEDĀVĀJUMA PILNVEIDOŠANAI ZEMGALES REĢIONĀ” IESNIEGŠANA**

(ziņo I.Škutāne)

**Atklāti balsojot: PAR – 15** (A.Rāviņš, I.Jakovels, S.Stoļarovs, J.Bacāns, S.Šalājevs, V.Grigorjevs, V.Ļevčenoks, R.Vectirāne, M.Buškevics, A.Garančs, D.Olte, A.Rublis, A.Tomašūns, R.Šlegelmilhs, J.Strods), **PRET-** nav, **ATTURAS** – nav,

Saskaņā ar likuma „Par pašvaldībām” 15.panta pirmās daļas 5. un 10. punktu, Jelgavas pilsētas attīstības programmu 2014.-2020.gadam (apstiprināta ar Jelgavas pilsētas domes 2013.gada 23.maija lēmumu Nr.5/5 “Jelgavas pilsētas attīstības programmas 2014.-2020.gadam apstiprināšana”), Jelgavas pilsētas domes 2016.gada 25.augusta lēmumu Nr.10/9 “Projekta idejas „Nozīmīga kultūrvēsturiskā mantojuma saglabāšana un attīstība kultūras tūrisma piedāvājuma pilnveidošanai Zemgales reģionā” iesniegšana”, projektu ideju priekšatlases rezultātiem un Centrālās finanšu un līgumu aģentūras 2017.gada 7.marta uzaicinājumu iesniegt projekta iesniegumu Darbības programmas „Izaugsme un nodarbinātība” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” pirmās projektu iesniegumu atlases kārtas ietvaros,

**JELGAVAS PILSĒTAS DOME NOLEMJ:**

1. Iesniegt projekta iesniegumu „Nozīmīga kultūrvēsturiskā mantojuma saglabāšana un attīstība kultūras tūrisma piedāvājuma pilnveidošanai Zemgales reģionā” (turpmāk – projekts) Darbības programmas „Izaugsme un nodarbinātība” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” pirmās projektu iesniegumu atlases kārtas ietvaros. Projekta kopējās plānotās izmaksas ir 5 745 016,71 *euro*, no tām Jelgavas pilsētas pašvaldības projekta darbību plānotās izmaksas – 2 447 000,00 *euro*, t.sk. Eiropas Reģionālās attīstības fonda finansējums – 821 263,00 *euro* (34%), valsts budžeta dotācija pašvaldībām – 36 232,19 *euro* (1%), pašvaldības līdzfinansējums – 1 589 504,81 *euro* (65%).
2. Projekta apstiprināšanas gadījumā Finanšu nodaļai iekļaut pašvaldības budžetā Jelgavas pilsētas pašvaldības projekta darbību īstenošanai nepieciešamo finansējumu šādā sadalījumā:
   1. 2018.gadā – 512 548 *euro*, t.sk. priekšfinansējums64 560 *euro.*
   2. 2019.gadā *–* 1 292 935 *euro*, t.sk. priekšfinansējums471 622 *euro;*
   3. 2020.gadā *–* 448 828 *euro*, t.sk. priekšfinansējums128 625 *euro.*
3. Pilnvarot Jelgavas pilsētas pašvaldības izpilddirektoru veikt visas nepieciešamās darbības projekta iesniegšanai un īstenošanai, kā arī parakstīt visus ar projekta iesniegšanu un īstenošanu saistītos dokumentus.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2017.gada 26.maijā